钦定古今图书集成/明伦汇编/氏族典/第197卷 > 《廖用贤尚友录》 > 乔瑞
## 钦定古今图书集成/明伦汇编/氏族典/第197卷 > 《廖用贤尚友录》 > 乔瑞

按《山西通志》：“瑞，霍州人。嘉靖丙戌进士，筮仕西安府
推官，每折疑狱，多所平反。值岁饥，赈救，全活凡数万
人。秦府占民田，瑞抗法归之。后行取第一，例改松江
府同知，检勘水田，通融钱法，升山东济南知府。兴学
校，均赋役，百姓乐业。升大名兵备兼河道，尤练饬武
备，通利漕渠，百姓畏若神明。后迁山东左参政，清谨”
之操，始终不渝。奉表入京，卒于途。